b"\n_START_ARTICLE_\nStrategi Lautan Biru Kebangsaan\n_START_PARAGRAPH_\nStrategi Lautan Biru Kebangsaan (bahasa Inggeris: National Blue Ocean Strategy; secara rasmi disingkat sebagai NBOS) ialah satu program yang dilancarkan oleh Perdana Menteri Malaysia keenam, Najib Tun Razak. NBOS diperkenakan pada tahun 2009 dengan bertujuan bagi meningkatkan kecekapan sistem penyampaian Kerajaan._NEWLINE_Terdapat lebih daripada 80 jabatan dan agensi kerajaan melaksanakan 116 inisiatif NBOS secara kolaboratif sejak pelancarannya. Hasil kerjasama di kalangan Jabatan dan agensi Kerajaan berjaya memecahkan benteng yang sebelum ini memberi kesan kepada kelancaran program-program Kerajaan. Malah melalui kerjasama kreatif inisiatif NBOS, pelbagai jabatan dan agensi Kerajaan akan lebih mengetahui fungsi masing-masing dengan lebih mendalam dan dengan itu dapat mengelakkan pertindihan fungsi-fungsi agensi._NEWLINE_Timbalan Perdana Menteri, Ahmad Zahid Hamidi (kini bekas), menyifatkan NBOS sebagai program terbaik di dunia.\n_START_SECTION_\nSekilas\n_START_PARAGRAPH_\nNBOS diilhamkan oleh Profesor W. Chan Kim dan Ren\xc3\xa9e Mauborgne dengan mengambil cara yang kreatif dan sistematik bagi membentuk strategi dalam sektor awam dan swasta. Dengan melihat merentasi beratus-ratus langkah strategik sepanjang beberapa dekad yang lalu, Kim dan Mauborne berpendapat bahawa bukannya bersaing secara langsung dengan mereka, Pengurus dan pemimpin perlu membina semula sempadan tradisional industri, pasaran dan kerajaan untuk mewujudkan lautan biru \xe2\x80\x93 tawaran nilai yang benar-benar unik yang akan memandu masa depan dan membuat persaingan tidak relevan. Pendekatan baru ini telah diambil oleh Perdana Menteri Malaysia, YAB Dato' Sri Mohd Najib bin Tun Haji Abdul Razak, yang akan dilaksanakan oleh kerajaan.\n_START_SECTION_\nFiesta NBOS\n_START_PARAGRAPH_\nFiesta NBOS ialah acara yang diadakan bagi mempromosikan NBOS dan ia pertama kali diadakan pada September 2017 di Pekan, Pahang dan dirasmikan oleh Perdana Menteri Najib."